કોલકત્તાઃ પશ્ચિમ બંગાળમાં પાંચમા ચરણના મતદાન પહેલા બંગાળ સરકારના મંત્રીએ વિવાદિત નિવેદન આપ્યું છે. જેને લઇને મમતા સરકારને સકંજામાં લેવાનો મુદ્દો વિવિધ પક્ષને મળી ગયો છે. મંત્રી ફિરહાદ હકીમે પાકિસ્તાની સમાચારપત્ર “ધ ડોન” સાથે વાતચીત દરમ્યાન કોલકતાના એક વિસ્તારને મિની પાકિસ્તાન ગણાવ્યું છે. હકિમે ધ ડોનની રિપોર્ટર મહિલા હામિદ સિદ્દીકી સાથે વાતચીત કરી. જેમાં તેમણે જણાવ્યું છે કે 24 પરગણા જિલ્લામાં વિધાનસભા ક્ષેત્રનું ગાર્ડન રીચ મિની પાકિસ્તાન છે. મંત્રીએ રિપોર્ટર સાથે ગાર્ડન રીચ વિસ્તારમાં રેલી દરમ્યાન આ નિવેદન આપ્યું હતું અને જણાવ્યું હતું કે તેમે મારી સાથે આવો હું તમને કોલકત્તામાં મિની પાકિસ્તાનમાં લઇ જવું.